Темæ: Нанамæ уазæгуаты.

**Нысан:** 1. Базонгæ кæнын ирон адæмон фольклоримæ.

2.Дарддæр кусын сывæллæтты дзургæ ныхасы рæзтыл.

3.онгæ кæнын сабиты адæмон сфæлдыстадимæ. (таурæгь)

4.Рæзын кæнын уарзондзинады æнкъарæнтæ нæ райгуырæн бæстæмæ, не гъдæуттæм.

**Методикон мадзæлттæ:** Хъазт, беседæ, цæстуынгæ æрмæг, аппликаци.

**Ахуыры цыд:**

Сывæллæттæ æрбацыдысты фæндыры зæлтимæ.

**Хъомылгæнæг:** -Уæ бон хорз, сывæллæттæ! Куыд кæсут, афтæмæй нæм абон нæ ахуыртæм æрбацыд уазджытæ, уæдæ сын салам раттæм.

**Сывæллæттæ:** Æгас цæут!

**Хъомылгæнæг:** Уæдæ райдайæм нæ ахуыртæ. Кæрæдзийы къухтыл æрхæцæм æмæ зылдмæ гæсгæ æрлæууæм. Сывæллæттæ, нæ абоны ахуыры мах æрхъуыды кæндзыстæм ирон æгъдæуттæ, ирон фсарм, ирон кад æмæ намыс. Цæмæй удæттæ бæлвырд базонæм уый тыххæй цомут уазæг уаты нанамæ.

**Нана:** æгас цæут!

**Сывæллæттæ:** Дæ бон хорз!

**Нана:** Сывæллæттæ, кæцæй ыстут, кæцы къордæй, уæ рæвдауæн дон та цы хуйны? Æмдзæвгæтæ ма мын разурут.

(«Ирон æвзаг», «Фыдыбæстæ», Ирыстон»)

**Нана:** Тынг хорз сывæллæттæ, æмæ уыци-уыцитæм та куыд арæхсут?

(уыци-уыцитæм)

**Хъомылгæнæг:** Нана, мах ма зонæм æмбисæнттæ дæр.

(æмбисæнттæ)

**Хъомылгæнæг:** Нана, ды та саби куы уыдтæ уæдта цавæр хъæзтытæй хъазыдыстут?

**Нана:** Хъултæй, тычъытæй. Сымах та цавæр хъæстытæй хъазут?

**Хъомылгæнæг:** Æртæккæ дын æй равдисдзыстæм.

(«Чепена»)

**Нана:** Тынг хорз. Мах **д**æр хъазыдыстæм ацы хъастæй.

**Хъомылгæнæг:** Сывæллæттæ, уæдæ мА нанайы ахудын кæнæм.

**Худындзæгтæ.**

1. -Ахмæт, æмдзæвгæ сахуыр кодтай?

-Æз….йæд у…куыд у…

-Нæ йæ зоныс? Сбад, дыууæ!

-Цæй тыххæй? Ныхасы бар дæр мын куыннæ радтай.

-Хорз, райдай уæдæ.

-Цы райдайон?

-Æмдзæвгæ дзурын.

-Æмæ йæ æз нæ сахуыр кодтон.

2. –Папа, дæ гуырæнбонмæ дын исты балæвар кæнон?

-Мæн лæвæрдтæ нæ хъæуы, фæлтау ахуыргæнæг урочы цы дзуры, уымæ лæмбынæг хъус.

-Байрæджы, æз дын галстук балхæдтон.

3. - Ахмæт, абон скъоламæ цæуыс?-фæрсы фыд йæ фырты.

-Нæ цæуын. Ахуыргæнæг афтæ загъта, абон дам хъуамæ дæ фыд æрбацæуа.

4. –Аце, абон урок хорз бамбæрзтай?

-Хорз.

-Уæдæ цæуыл уыд мæ ныхас?

-Ды æнæхъæн урок дзырттай, цæмæй мах бадæм сабыр, æнæсыбырдтæй.

**Хъомылгæнæг:** Нана, цы рæссугъд чындз дæм ис. Бæлвырд ма нын радзур ирон рагон царды тыххæй, ирон дарæсы тыххæй.

**Нана:** О, мæ хуртæ!

**Хъомылгæнæг:** Сывæллæттæ, уæдæ ма æрбадæм æмæ уын æз райуардзынæн нывтæ сымах та мæнæ нанайы чындзмæ гæсгæ сæххæст кæнут цы хъуаг у ныв.

-Цы рæссугъд къабатæ сныв къодтат. Ныртæккæ та нæ чызджытæ акъафдзасты.

**«Чызджыты кафт».**

**Хъомылгæнæг:** Сывæллæттæ, уæдæ ма нанайæн зарæг дæр акæнæм.

**«Зарæг»**

Нана æрбахаста лæвæрттæ æмæ сæ байуæрста сабитæн.

Темæ: Нанамæ уазæгуаты.

Заманкулы рæвдауæндон

Ирон æвзаджы ахуыргæнæг

Цæллæгаты Л.Н.